NaiveNeuron/SloPal huggingface dataset:
Zemanová, Anna, poslankyňa NR SR (2016-10-26):
Ja len veľmi v krátkosti chcem zareagovať, i keď nie priamo na to, čo ste hovorili, ale spomenulo sa to tam, že vo všeobecnosti sa stretávame s tým, že nám vadí, že nejaký Talian, Holanďan alebo kto kúpi pôdu alebo poľnohospodárske družstvo, ako keby to bolo nejaké zlo. No mne to nevadí. Ak kúpi poľnohospodárske družstvo, postaví ho na nohy a bude na ňom hospodáriť ako správny poľnohospodár v súlade s právnou poľnohospodárskou praxou, nech sa páči, nech to tak je a je to tak dobre. Viete, čo mne vadí? Mne vadí to, že štát a vláda predáva najlepšiu pôdu pre rôzne investície a cudzím investorom, to nám tam a to nikomu nevadí. Mne vadí, že štát umiestňuje investície typu Jaguar na najlepšie pôdy v Nitre, v Žiline a inde, čiže to mi vadí. A taktiež čo sa týka vzťahu k pôde. Ono jedna vec je to pekne povedať, že aby sa hospodárilo na tých pôdach. Len treba si povedať, že bývalý režim prerušil vzťah k pôde a dnes, keď niekto získa vlastníctvo, nejakú roľu, tak hneď sa teší, že aký stavebný pozemok má, a nie že tam pôjde pestovať zeleninu alebo zemiaky, mrkvu, alebo to dá na hospodárenie pod poľnohospodárske družstvo. Žiaľ, to je tá pravda. A od takýchto potom rôzni investori skupujú ich pôdu a tí nám potom natláčajú zmeny územného plánu a namiesto pôdy, kde by sa malo hospodáriť, tak tam sa stavajú rôzne developerské projekty, pretože obce sú slabé a nedokážu odolať tlaku takýchto investičných zámerov, ktoré vlastne sú úplne v rozpore s kvalitou urbánnej krajiny a krajinným plánovaním.
Kyselica, Lukáš, poslanec NR SR (2022-12-08):
Termín hlasovania bude najbližšom bloku hlasovaní, takže zrejme budúci utorok.
I. Radičová, poslankyňa: (2007-02-02):
A ešte jedna poznámka. Hlavný zmysel rozloženia, keby všetky obavy o veľkosť výnosu sa mohli naplniť, výnosu, hlavný zmysel je rozloženie rizika. To je princíp, aj keď si dáte peniaze do banky, rozložíte ich, pretože každá vám garantuje len istý vklad. Toto je zmysel a tento zmysel žiadny argument, ktorý tu za dva dni odznel, nepoprel. (Potlesk.)
Paška, Pavol, predseda NR SR (2013-09-18):
Pán poslanec Simon do rozpravy.
Brocka, Július, poslanec NR SR (2013-05-28):
Pán predseda, dajte hlasovať o postúpení návrhu zákona do druhého čítania.
P. Paška, predseda NR SR: (2006-08-02):
Budeme pokračovať v rozprave. Ako prvý písomne prihlásený bol pán poslanec Ivan Mikloš. Nech sa páči.
Gaborčáková, Soňa, poslankyňa NR SR (2018-02-01):
Ešte aby tam bola niť tých pripomienok, ktoré hovorím akože do celej koncepcie neskôr, ako sa má krajina pripraviť na to. To by malo vlastne zjednodušiť aj verejné obstarávanie pre obyčajného starostu z malej dediny, a teda bolo by to pre neho len jedno číslo. Takže ja možno ešte by som potom len rozvíjala veci, takže v podstate sme v prvom čítaní, je priestor v druhom čítaní. Uvidím, ako sa jednotlivé veci budú zapracovávať vzhľadom na to, že teda riešime zatiaľ čiastkový, čiastkovú vec a cez jeden prostriedok. Ale verím, že teda všetkým nám ide o to, aby sa nekumulovala dlhodobo nezamestnanosť, aby peniaze nášho štátu smerovali adresne a k ľuďom, ktorí to potrebujú. Ďakujem za pozornosť.
Lipšic, Daniel, poslanec NR SR (2014-10-30):
Nie, stačí, keď ho vždy upozorníte predtým, že kto vystúpil.
Frešo, Pavol, poslanec NR SR (2014-11-09):
Ďakujem veľmi pekne, pani predsedajúca. Ja sa ospravedlňujem za to drobné meškanie, lebo však sama zasa uznáte, že v nedeľu na obed rokovať, to ide iba vtedy, keď treba niečo zakryť, v tomto prípade to, o čom hovorila pani podpredsedníčka Jurinová aj v súvislosti s programovým prehlásením vlády. Jednoducho sú to samé vzletné slová, ale následný záver, keď sa pozriete na to, tak je to o tom, že keď vznikne relatívne malý problém, teda jedna verejná súťaž, ale miliónový vývar za piešťanské cétečko, tak namiesto toho, aby ako chlap premiér sem prišiel, tak už tu vyše 17 hodín vôbec nie je. To znamená, vyše 17 hodín tu nesedí. To žiaden iný premiér si nedovolil. Sedeli tu vždy pri odvolávaní, mali úctu k parlamentu premiéri. A, samozrejme, človek by si možno myslel, že tých 17 hodín premiér trávi tým, že vyšetruje, komu do vrecka tento piešťanský vývar, tých 1 mil. eur išlo. Ja vás ubezpečujem, že nič nevyšetruje. Padol tu taký názor zo strany vládnych poslancov, že snáď spí, ak som tomu dobre rozumel. Tak dúfam, že premiér nespí a že si to naozaj poriadne pozrie. Tie hlasy, také šumy som počul, že spí. No pevne verím, že miesto teda toho sa sústredene zapodieva minimálne tým, ako túto situáciu vyriešiť, nie vyriešiť ju tak, že bude hovoriť na opozíciu, ale tak, že sa bude venovať tomu, aby tento jednoduchý prípad okamžite pred zrakmi celého Slovenska rozriešil. O tom je dnešná schôdza. My môžeme ísť bod za bodom aj k celému zdravotníctvu, ale ak nevieme vypátrať schránkovú firmu v daňovom raji, ktorá má slovenských konateľov a o ktorej keby som dal hlasovať, v tejto miestnosti snáď každý bude vedieť akého má možno majiteľa, no tak potom nemôžeme pohnúť vôbec so zdravotníctvom. Takže sústreďme sa na to jadro. To znamená, kto ten vývar z Piešťan si odniesol, uvidíte, ako to ostatné sa pohne veľmi rýchlo ďalej.
Laššáková, Jana, podpredsedníčka NR SR (2014-12-10):
Nech sa páči, pani podpredsedníčka Jurinová.
Figeľ, Ján, podpredseda NR SR (2012-11-30):
Ďakujem pekne aj za reklamu. (Ruch v sále.) Nech sa páči, pán poslanec Ľudovít Kaník.
Bugár, Béla, podpredseda NR SR (2011-05-18):
Ďakujem pekne. Pán poslanec Madej, neboli ste prihlásený. Neboli ste prihlásený. Takže procedurálny návrh sa začína podaním procedurálneho návrhu, nech sa páči, máte slovo.
Číž, Miroslav, podpredseda NR SR (2015-02-05):
Ďakujem pekne. Faktické poznámky pani poslankyňa Šípošová, pán poslanec Fecko a pán poslanec Kuffa. Uzatváram možnosť prihlásiť sa s faktickou poznámkou. Slovo má pani poslankyňa Šípošová, spravodajkyňa zároveň.
Hlina, Alojz, poslanec NR SR (2014-02-12):
Vážená pani predsedajúca, vážené kolegyne, kolegovia, dovoľte mi pokračovať v sérii návrhov, ktoré majú ambíciu niečo vylepšiť. V prípade, že to tak nie je, som pripravený počúvať vaše názory, že v čom je problém. Teraz si musím dávať špeciálny pozor, aj na ako budem hovoriť jazykovo čisto, bez chýb, lebo mi to spravodajcuje legenda pani Vášáryová. Čiže budem trošku pomalšie hovoriť, aby som nespravil chybu, lebo mi bola vytknutá, ale v dobrom, beriem, nevadí, však keď to bude dlhšie trvať, to znamená, môžeme povedať, že sme dlhšie pracovali pre ľudí. Ako ja nepripúšťam túto hru, že ponáhľajme sa, to je, to bol niekedy taký, a teraz neviem, či to je spisovné, to je čo povedať, teraz neviem, či to je spisovné, že vtip, že chodili s prázdnymi fúrikmi po stavbe a že máme také normy, že nestíhame nakladať. Viete, aby sme aj my tu tak nedopadli, že tak sa ponáhľame... (Prerušenie vystúpenia predsedajúcou.)
Glváč, Martin, podpredseda NR SR (2019-09-19):
Pán poslanec Pčolinský.
Suchánek, Alan, poslanec NR SR (2017-02-08):
Ďakujem za slovo. Ten príspevok bol veľmi dobrý a ja som takisto presvedčený, že to je najlepší kandidát na túto pozíciu zo všetkých troch. A strašne ma mrzí, že to, čo pani poslankyňa rozprávala, malo práve presvedčiť, lebo nás netreba presvedčiť, tých, ktorí sme tu. Ale malo to presvedčiť alebo aspoň prinútiť zamyslieť sa tých ľudí, ktorí by mali sedieť tam na tej pravej strane. Z tej najväčšej koaličnej strany tam nesedí ani jeden. Z celej koalície sú tu traja alebo štyria ľudia. Jedná sa tu fakt o veľmi dôležitú vec a tie argumenty by mali zaznieť, ale nielen zaznieť, mali by aj niekde dopadnúť. Žiaľ, nestalo sa. To ma veľmi mrzí.
Hrušovský, Pavol, podpredseda NR SR (2011-03-22):
Pani ministerka, nediskutujte s plénom, ale...
Raši, Richard, poslanec NR SR (2013-02-05):
Ďakujem pekne. Dajte, prosím, hlasovať o bode 3 zo spoločnej správy osobitne s návrhom gestorského výboru schváliť.
Rošková, Ľubica, poslankyňa NR SR (2011-07-11):
Ďakujem veľmi pekne. Pán poslanec, ja chcem reagovať na jednu časť toho vystúpenia tvojho. Zdôraznili ste, že práca zdravotnej sestry je veľmi náročná po psychickej aj fyzickej práci, a preto by nemali pracovať nadčas. Súhlasím s tým, že by skutočne nemali pracovať nadčas, ale stále sa v týchto návrhoch poslancov a v celom Zákonníku práce objavuje, že táto práca nadčas je prípustná len po dohode so zamestnávateľom a že zamestnanec si sám vyberie, či chce alebo nechce pracovať nadčas, či chce alebo nechce pracovať v nočnej zmene. A podobné je to aj v iných paragrafových zneniach. Zabúdate pritom však na skutočnosť vysokej miery nezamestnanosti a nízkych platov zdravotných sestier. A preto ja sa domnievam, že práve pre tieto dve skutočnosti sa nebude tento váš návrh realizovať v praxi a prácu nadčas prijmú tieto zdravotné sestry. Ďakujem pekne.
Hrušovský, Pavol, predseda NR SR (2011-10-18):
Prosím o kľud, páni poslanci.
Viskupič, Jozef, poslanec NR SR (2012-10-18):
Ďakujem. Ja súhlasím s referendom, súhlasím s tým, aby sme tieto herne nezakazovali nejako plošne, ale hovoril som o tom, aby sme spravili nejaké jasné pravidlo. No tak ho otočme teda naopak, ako si ho nastavil tuná, a spravme referendá o povolení. Nastavme to takým spôsobom. Myslím si, že ústavne by s tým nebol problém. A nech teda miestne referendá rozhodnú o tom, kto súhlasí s prevádzkovaním automatov v krčmách a či budú teda úspešné referendá na územiach samospráv o tom, že bude nastavené pravidlo, ktorá samospráva povolí na svojom území prevádzkovanie takýchto herní. Tým pádom by sme boli presne veľmi úprimní v tej snahe, že nechceme nič zakazovať, chceme, aby ľudia, ktorí majú záujem o tieto hry a majú záujem takto tráviť svoj voľný čas, mohli v referende na základe kampane, ktorú oni sami urobia, zabezpečiť si povolenie, ak teda 50 % ľudí sa zúčastní referenda, z ktorých sa viac ako polovica vyjadrí, že budú chcieť hrať tieto hry v krčmách, kde žijú. Čiže súhlasím s tým, aby to mohla robiť samospráva. Len nastavme to pravidlo tak, že to budeme povoľovať, a nie zakazovať. Ďakujem. (Potlesk.)
J. Podmanický, poslanec: (2008-10-29):
Na druhej strane každé zvyšovanie sociálneho komfortu si vyžaduje aj finančné prostriedky a vo finančnom vyhodnotení tohto zákona máme odhad zhruba 2,1 miliardy korún. Práve preto ja vítam tento pozmeňujúci návrh pani poslankyne Vaľovej, ktorá zohľadňuje skutočnosť, že celé bremeno alebo gro, najväčšie bremeno v tomto zákone preberajú na seba obce, mestá a vyššie územné celky a práve preto dostávajú aj možnosť v prvom rade umiestňovať klientov vo vlastných sociálnych zariadeniach, poskytovať sociálne služby najskôr  vlastným aparátom a vlastnými zariadeniami. Až po vyčerpaní vlastných možností obec financuje pobyt občanov v zariadeniach sociálnej starostlivosti, v ďalších zariadeniach,  ktoré sú, povedzme, neverejného charakteru. Takže myslím si, že je to aj odpoveď pre pána poslanca Kahanca. Každé zvýšenie komfortu znamená aj určitú záťaž, a ak  majú obce a mestá zvládnuť tento nový zákon, tak práve ten pozmeňujúci návrh pani poslankyne Vaľovej môže tomu výrazne napomôcť. Takže ja ho maximálne podporím a vyzývam všetkých, aby tento pozmeňujúci návrh podporili.
Hrnčiar, Andrej, podpredseda NR SR (2019-10-23):
Vyhlasujem všeobecnú rozpravu za skončenú. Prerušujem rokovanie o tomto bode programu. Nasleduje prvé čítanie o návrhu poslancov Mariana Kotlebu, Martina Beluského, Mariána Chmelára, Jany Nehézovej a Jána Kecskésa na vydanie zákona, ktorým sa mení a dopĺňa zákon č. 460/2003 Z. z. o sociálnom poistení v znení neskorších predpisov. Návrh zákona má tlač 1680, návrh na jeho pridelenie na prerokovanie výborom je v rozhodnutí č. 1787. Dávam slovo poslancovi Mariánovi Chmelárovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Martina Beluského, Mariána Chmelára, Jany Nehézovej a Jána Kecskésa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1680.)
Kollár, Boris, predseda NR SR (2022-02-15):
(Zaznievanie gongu.) Vážené dámy, vážení páni, budeme pokračovať v rokovaní Národnej rady. S procedurálnym návrhom vystúpi pán poslanec Fico a po ňom pán poslanec Beluský. Nech sa páči, pán poslanec, máte slovo. Prosím, ukľudnime sa v sále! Zaujmite miesto. (Ruch v sále.)
Heger, Eduard, poslanec NR SR (2016-11-23):
Ďakujem pekne. Ďakujem, pán kolega, veľmi dobré obohatenie. Páčili sa mi tie rôzne oblasti, ja by som možno len tam pár vecí tam vypichol. To otvorenie tej témy rozpočet bližšie k občanovi. Myslím, že toto je niečo, o čom sa potrebujeme baviť. Ja som tiež o tom krátko hovoril a trošku rozmýšľam nad tým, že ako aj tú debatu tak roznietim, lebo vlastne si tam otvoril dve otázky, alebo čo som si ja tak poznačil, práve boli tie obce a to poľnohospodárstvo a myslím si, že tuto je presne priestor na to, aby možno zazneli aj také rôzne pohľady filozofické, lebo zrejme by sme sa tu viacerí asi vyjadrili iným smerom, ale, ale je to podľa mňa dôležité, lebo to sú oblasti, ktoré treba riešiť, a taká konštruktívna debata by tomu podľa mňa mohla pomôcť. Už len tak na záver, opäť trošku mi nedá. Tie grafy sú podľa mňa výborná vec. Ja si myslím, že toto tu naozaj bude chýbať, lebo naozaj vás vidieť je omnoho viacej, ako desaťkrát počuť, a človeku, je to hneď jasné. Tak, len toľko. Ďakujem.
Figeľ, Ján, podpredseda NR SR (2015-10-06):
Nech sa páči, Mikuláš Huba.
Paška, Pavol, predseda NR SR (2014-07-08):
Reakcia? Nie. Pán poslanec nechce reagovať. Do rozpravy je prihlásený pán poslanec Beblavý. Informoval ma, že má dlhšie vystúpenie. Aby nemusel prerušovať vystúpenie, navrhujem, aby sme obedňajšiu prestávku vyhlásili o trošku skôr a potom o štrnástej bude pokračovať pán poslanec svoje vystúpenie. (Výkrik z pléna.) Tak vyšiel som v ústrety pánovi poslancovi. Vyhlasujem obedňajšiu prestávku a, pán poslanec Beblavý, potom vás poprosím o štrnástej hodine. Ešte raz pripomínam, že poslanecké grémium bude o pätnástej hodine. Ďakujem. (Prerušenie rokovania o 11.50 hodine.)
Blanár, Juraj, podpredseda NR SR (2021-09-30):
Posledný s faktickou poznámkou, pán spravodajca Baránik.
Pročko, Jozef, poslanec NR SR (2021-02-04):
Ďakujem veľmi pekne. No, Jozef, naozaj ako veľmi dobré, kultivované, ako ťa poznám, povedal si o moste, si hovoril, no a zajtra, som presvedčený, že nepríde pán Pellegrini do pléna, pretože aj dnes niektorí poslanci prišli za našimi poslancami, Jozef, a prosili, aby ste vystúpili, pretože zajtra určite Peťo Pellegrini do pléna nepríde, tak ako nepríde Robo Fico, tak ako tu nebudú, tak ako celý čas nechodia. Ale majú právo, samozrejme, že majú právo na predčasné voľby. A prečo majú právo, Jozef? No pretože už sa tie najťažšie časy končia, už Peťo Pellegrini nebude platiť, ako povedal Sakovej, že veď to oni zaplatia. Peťo Pellegrini už chce vládnuť, opäť chce kšeftovať, ako, samozrejme, čo celý čas s Robom Ficom robili, a to je ich, to je ich, to je ich. Nikto tu zajtra nebude zo SMEROHLAS-u, tak ako počas celého toho roka, počas toho celého roka. Peťo, čo ste nervózny? Čo rozkladáte ručičkami? Máte tie ručičky nejaké nervózne. (Prerušenie vystúpenia predsedajúcim.)
Jurinová, Erika, podpredsedníčka NR SR (2014-06-25):
Ďakujem, pani poslankyňa. Na vaše vystúpenie sú tri faktické poznámky, uzatváram možnosť prihlásiť sa. Nech sa páči, pán poslanec Novotný.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 136 poslancov, za 23, proti 44, zdržalo sa 57 poslancov, 12 nehlasovali. Návrh nebol schválený. Prosím pána poslanca Gogu, aby uviedol hlasovanie v prvom čítaní o návrhu poslancov Kotlebu, Uhríka, Kecskésa, Mizíka a Drobného na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 1078). (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Jána Kecskésa, Stanislava Mizíka a Stanislava Drobného na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1078.)
Bužo, Lukáš, poslanec NR SR (2023-12-13):
Ďakujem pekne. Ďakujem, kolegyňa, za podporu aj všetkým kolegom, ktorí, ktorí sa prihlásili do faktickej poznámky ku mne. Súhlasím, že tie reklamy dosť obmedzia kvalitu programu našej verejnoprávnej televízie a nemôžme vlastne zakladať si na tom, že na reklame a na zisku z reklamy bude vlastne potom tá kvalita priamo úmerná k tomu. Súhlasím aj, aj s pripomienkami ku tým poplatkom a čo by som chcel ešte dodať, že sa bavíme o tom, že ak, ak vlastne tento návrh prejde, tak RTVS bude musieť vlastne prijať opatrenia, ktorými, ktoré spomínal pán poslanec Sabo, že bude musieť vlastne okrem tých televíznych ďalších dvoch programov Šport a 24 RTVS obmedziť aj rozhlasové relácie a samotné niektoré rozhlasové ako keby či Reginu alebo, alebo iné vysielania. Dotkne sa to mnohých a nech, nech to nie je nám ľahostajné tým, ktorí môžeme bojovať proti tomu a ďakujem ešte raz za podporu, verím, že urobíme všetko pre to, aby, aby sa to nestalo. Ďakujem.
Hrnčiar, Andrej, podpredseda NR SR (2020-02-21):
Vážené panie poslankyne, vážení páni poslanci, hlasovanie bude o 12.15 hodine. (Prestávka.) (Po prestávke.)
Janiš, Stanislav, poslanec NR SR (2011-10-19):
Ďakujem za slovo, pán podpredseda. Kolegyne, kolegovia, vážená pani ministerka, dovoľte, aby som vám predložil spoločnú správu výborov Národnej rady o výsledku prerokovania vládneho návrhu zákona, ktorým sa mení zákon a dopĺňa zákon č. 136/2001 Z. z. o ochrane hospodárskej súťaže, ktorý máme pod tlačou 478. Národná rada pridelila návrh zákona ústavnoprávnemu výboru a výboru pre hospodárstvo, výstavbu a dopravu aj ako gestorskému výboru. Výbory prerokovali návrh zákona s odporúčaním návrh schváliť. Z uznesení výborov Národnej rady uvedených v časti III tejto správy vyplýva jeden pozmeňujúci návrh, ktorý je uvedený v časti IV tejto spoločnej správy. Gestorsky výbor odporúča tento pozmeňujúci návrh schváliť. Gestorsky výbor na základe stanovísk výborov k predmetnému návrhu zákona odporúča Národnej rade predmetný návrh zákona schváliť v znení schváleného pozmeňujúceho návrhu uvedeného v tejto spoločnej správe v časti IV. Záver spoločnej správy uvádza splnomocnenie pre spoločného spravodajcu, ktorý ako spoločný spravodajca využívam. Pán podpredseda, skončil som, prosím, otvorte rozpravu.
Blaha, Ľuboš, podpredseda NR SR (2024-05-03):
Vážené panie poslankyne, vážení páni poslanci, pristúpime teraz k prvému čítaniu o návrhu poslanca Juraja Krúpu na vydanie zákona, ktorým sa dopĺňa zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení zákona č. 338/2020 Z. z. Návrh zákona je uverejnený ako tlač 226. Návrh na jeho pridelenie na prerokovanie výborom je v rozhodnutí č. 240. Dávam slovo poslancovi Jurajovi Krúpovi, aby návrh zákona uviedol. (Rokovanie v prvom čítaní o návrhu poslanca Národnej rady Slovenskej republiky Juraja Krúpu na vydanie zákona, ktorým sa dopĺňa zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení zákona č. 338/2020 Z. z. , tlač 226.)
B. Bugár, podpredseda NR SR: (2002-02-08):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 313/2001 Z. z. o verejnej službe. Návrh zákona ste dostali ako tlač 1306, návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady, č. 1438. Za skupinu poslancov návrhu zákona uvedie poslanec Štefan Rusnák. nech sa páči, máte slovo.
Sopko, Miroslav, poslanec NR SR (2016-04-21):
Ďakujem. Musím jednu vec jednoznačne oceniť, naozaj sa začalo pracovať na tomto programovom vyhlásení s tým, že sa prizvali všetci relevantní zástupcovia, ktorí pôsobia v stavovských organizáciách, a mali možnosť sa k nemu vyjadriť. Naozaj v tomto prípade pán minister urobil dobrú prácu a je naozaj ústretový podľa toho aj, ako sa teraz nám momentálne javí, keď s ním komunikujeme. Je tam veľmi veľa dobrých vecí. Ale dovolím si trošičku byť na začiatok ešte kritický k tej skôr formálnejšej stránke, pretože aj tá o niečom niekedy nasvedčuje a hneď vysvetlím aj prečo. Z celkového množstva takmer 40 priorít, to som napočítal pre regionálne školstvo, pri tak veľkom počte je miesto vytvorenia vízie na najbližších desať rokov v podobe národného programu výchovy a vzdelávaní, nasvedčuje, že pravdepodobne pôjde len o čiastkové zmeny v systéme, nie systémové zmeny. My už poznáme, ako to zvykne chodiť, vytvorí sa mechanizmus vytvárania rôznych pracovných skupín a komisií, ktoré budú vyzerať dobre na papieri, a ministerskí úradníci si pri niektorých budú môcť dať po splnení v školstve tak typickú čiarku. Áno, my to tiež v školstve dobre poznáme, keď sa nejaká úloha splní, urobí sa čiarka. Málokedy analyzujeme, aký konkrétny dopad tá konkrétna vec, to konkrétne opatrenie potom prinieslo. V tých veľmi dlhých vetách sa občas môžeme stratiť. V jednej som napočítal až 38 slov, ale možnože som nepočítal pozorne. A môžu byť niekedy aj zradné, ako napríklad v poslednom odstavci v časti regionálne školstvo, citujem: „podporí projekty a aktivity škôl zamerané na rozvoj hodnotového a právneho povedomia detí a žiakov vedúcej k eliminácii rizikového správania, delikvencie a kriminality, záškoláctva, šikanovania a bezpečného používania internetu“. Ale stane sa, veď ako napísal Romain Rolland, „v živote sa treba mýliť, mýliť totiž znamená poznávať“. A chcem veriť, že práve aj z tohto dôvodu sa síce ocitlo po prvýkrát, ale predsa len číslo 6 pri výške percent navyšovania tarifných tabuľkových platov bez garancií, navýšenia i celkového objemu mzdových prostriedkov. Áno, uznávam, že možno je to aj chyba tých, ktorí žiadajú o navyšovanie platov v školstve. Ono to nie je celkom o tých tarifách, ale... (Prerušenie vystúpenia predsedajúcim.)
Sulanová, Magdaléna, poslankyňa NR SR (2020-04-23):
Ďakujem pekne. Pán poslanec Svrček, ja by som len chcela v krátkosti reagovať na to, čo som počula, teda na vaše vystúpenie, nebudem sa dotýkať celej kapitoly dopravy, resp. celej problematiky ministerstva dopravy, spojov atď. Po prvé, nemusím hádam zdôrazňovať, vieme to všetci, stav ciest, diaľnic atď. je v katastrofálnom stave. Nedávno sme, nedávno prebehla médiami informácia, že sa nám zrútil most. No to sú už veľmi vážne veci, našťastie neboli mŕtvi, tak ako boli v Taliansku, kde sa zrútil už druhý most. Prosím vás pekne, len ma zaujala vaša poznámka, že budete to riešiť formou inštitúcií, teda že sa budú zriaďovať inštitúcie. Ja som konkrétne od vás počula dve inštitúcie. Prosím vás pekne, ja sa domnievam, že toto nie je nieže schodná, nie je správna cesta. Pretože tie inštitúcie to sú, je to len zvyšovanie byrokracie. Ja si myslím, že lepšie by bolo zriaďovanie komisií zloženej z odborníkov, ktoré budú zriaďované ad hoc na konkrétne veci, na konkrétne etapy, áno, pretože zase budeme stagnovať, tak ako už 30 rokov počúvame o tom, jak sa budú budovať diaľnice, ale je to katastrofálne. Už aj Poliaci nás predbehli. Ja keď som pred niekoľkými rokmi bola v Nemecku, robili si Nemci srandu, že Poliaci ani nevedia, čo je diaľnica a už majú aj, myslím, že od slovenských hraníc vybudovanú diaľnicu. Toto je, toto je jedna vec. Ale čo ma ešte zaujalo, je... (Prerušenie vystúpenia časomerom.)
Ďurica, Ondrej, poslanec NR SR (2022-09-28):
Ďakujem pekne za slovo, pán podpredseda. Ja budem pomerne stručný, pretože tie dôvody a dôvody, pre ktoré sme prišli s takouto iniciatívou, asi netreba, netreba príliš predstavovať. Chcem na úvod povedať, že navrhované riešenia reflektujú tiež požiadavky v rámci aktuálnej iniciatívy alebo petície Jednoty dôchodcov Slovenska, ktorej názov je ´Aj seniori chcú dôstojne žiť´. Možno aj to je takým kľúčovým motívom alebo, alebo heslom, ktoré môže visieť nad touto našou iniciatívou, pretože naozaj dôchodcovia sa stali mimoriadne zraniteľnou skupinou v rámci situácie a v rámci vývoja, či už cien energií alebo, alebo potravín. Jednoducho na slovenských dôchodcov sa dlhodobo ako keby zabúdalo a zabúda. Preto je naším cieľom mimoriadne a jednorazovo valorizovať dôchodky o 8 % s účinnosťou od 1. novembra 2022. Zároveň vyplatiť v novembri 2022 mimoriadny 14. dôchodok, ktorého výška bude rovná 13. dôchodku a zvýšiť limit nulovej spoluúčasti pri nákupe liekov na poistencov, ktorých celkový príjem nie je vyšší ako 200 % priemernej mesačnej mzdy, teda zo súčasných 680 eur na cca 755 euro mesačne. Toto sú konkrétne návrhy, konkrétne opatrenia, ktoré považujeme za dôležité preto, aby sme, aby sme jednak vyslali signál z tohto parlamentu, že na dôchodcov nezabúdame, že nám záleží na tom, aby žili skutočne dôstojne a že si uvedomujeme situáciu našich vlastných občanov, špeciálne v tomto prípade našich slovenských dôchodcov. Vieme veľmi dobre, že sa v tomto parlamente schvaľovali rôzne zákony, že sa schvaľovala rôzna pomoc, dokonca pomoc pre iné štáty v rámci nášho európskeho regiónu. Schvaľovali sa tu prostriedky v minulosti na skutočné nezmysly, ktoré sa aj v tomto volebnom období už ukázali ako akési chabé pokusy, ktoré nikam neviedli, a naopak, stáli občanov mimoriadne, mimoriadne peniaze a mimoriadne (zaznel gong) výdavky. Preto si myslím, že je načase urobiť niečo konkrétne aj pre našich dôchodcov a toto je, toto je naša iniciatíva za hnutie REPUBLIKA. Ďakujem pekne za slovo.
Dostál, Ondrej, poslanec NR SR (2024-01-11):
Pani poslankyňa Marcinková vo svojom vystúpení hovorila okrem iného aj o tom, že má malú nádej, že sa medzi koaličnými poslancami nájdu aj takí, v ktorých sa pohne svedomie a nepodporia tento brutálny návrh na skrátené legislatívne konanie o novele Trestného zákona, teda návrh, pre ktorý nie sú žiadne zákonom stanovené dôvody naplnené, a teda že by sme mali apelovať na koaličných poslancov a svedomie. Ja som ohľadom týchto apelov teda dosť skeptický, lebo obávam sa, že tak ako koaliční poslanci poslušne mlčia a držia bobríka mlčania, nijako nereagujú, nemajú potrebu sa vyjadrovať, tak aj keď si uvedomujú, že nie sú dané dôvody na skrátené legislatívne konanie, no tak rovnako disciplinovaní budú aj pri hlasovaní, ak im nejaká závažná choroba nezabráni alebo iná vážna prekážka nezabráni v účasti, no tak budú hlasovať aj za toto skrátené legislatívne konanie. Ale zasa je to sympatická snaha, takže mali by sme apelovať aspoň na tých poslancov, o ktorých si myslíme, že by sa v nich mohlo pohnúť svedomie, a teda viacerí to už predo mnou urobili, tak aj ja sa k nim pripájam a apelujem na pána poslanca Gašparoviča, ktorým je, ktorý je jedným zo spravodajcom, a teda má aj v rámci opozičných kruhov povesť slušného človeka, a teda ako som už sľúbil, tak aj ja sa pripájam k tomuto apelu. A teda chcem ho vyzvať, aby túto nehoráznosť nepodporil a nevzal si na svedomie, že v skrátenom legislatívnom konaní bude zásadným spôsobom menení trestný systém Slovenskej republiky a bude uspôsobený tak, aby viac vyhovoval mafií.
Zmajkovičová, Renáta, podpredsedníčka NR SR (2012-09-13):
Ďakujem, pán minister. Pán poslanec, chcete položiť doplňujúcu otázku? Nie. Ďakujem, pán minister. Ďalšiu otázku položila opäť pani poslankyňa Monika Gibalová opäť na pána ministra práce, sociálnych vecí a rodiny Jána Richtera: „Vážený pán minister, koľko bolo čakateľov do poradovníkov na poskytnutie starostlivosti v zariadeniach sociálnych služieb v roku 2011? Koľko z tých bolo čakateľov v zariadeniach pre seniorov a koľko v domoch sociálnych služieb?“ Nech sa páči, pán minister, máte slovo.
Mihál, Jozef, poslanec NR SR (2014-11-26):
Ja toto odporúčam, pozrite si na minulej schôdzi... (Reakcia podpredsedu vlády a ministra financií. Prerušenie vystúpenia predsedajúcou.)
Goga, Ľudovít, poslanec NR SR (2016-03-23):
Sľubujem. (Potlesk.)
Ďuriš Nicholsonová, Lucia, podpredsedníčka NR SR (2017-10-12):
Týmto vyhlasujem rozpravu k tomuto bodu za skončenú. Pán minister, chcete niečo dodať? Nech sa páči.
Zmajkovičová, Renáta, podpredsedníčka NR SR (2013-10-23):
Faktická poznámka je jedna. Uzatváram možnosť prihlásiť sa s faktickou poznámkou. Nech sa páči, pán poslanec Blaha.
Mojš, Milan, poslanec NR SR (2018-03-14):
Teraz dajte hlasovať o pozmeňujúcom návrhu poslanca Miroslava Ivana.
J. Senko, poslanec: (2008-11-28):
Na základe toho, čo tu bolo povedané, je úplne jasné, že je tu právoplatné súdne rozhodnutie, voči ktorému nie je odvolanie. Pýtam sa, ako mala konať strana, ktorá rozhodnutie má plniť pod sankciami. Momentálne vytvárame priestor, aby mohlo dôjsť k mimoriadnemu dovolaniu. Treba ale dodať, že tak dosiahneme len odklad vykonateľnosti rozhodnutia Najvyšším súdom. Je rizikové a môže dôjsť aj k nárastu finančných prostriedkov, ktoré bude musieť TIPOS druhej strane po tomto rozhodnutí opäť zaplatiť. Ďakujem.
Pamula, Peter, poslanec NR SR (2019-11-26):
Pán predseda, dajte, prosím, hlasovať o prezidentkou vrátenom zákone ako o celku.
Jarjabek, Dušan, poslanec NR SR (2013-12-04):
Ďakujem za slovo, pán predseda. Pán poslanec Viskupič otvoril mnoho otázok ohľadne financií, ohľadne vôbec pôsobnosti ministerstva kultúry, všeobecne by som zareagoval len veľmi, veľmi abstraktne. Keď ministerstvo centralizuje, vytýka sa mu, že by malo decentralizovať, keď decentralizuje, vytýka sa mu, že centralizuje. Proste nemala by to byť len kritika pre kritiku. Ono je to všetko o peniazoch. Ja som; a teda nielen, chvalabohu, v kultúre o peniazoch, lebo ešte stále ako sú ľudia, ktorí sa na peniaze v rámci kultúry nepozerajú preto, lebo inak by vlastne tú kultúru a všetky tie veci, ktoré s ňou súvisia, ani nemohli robiť. Mohol by som hovoriť aj o výtvarníkoch, mohol by som hovoriť o aj folkloristoch, mohol by som hovoriť aj skutočne o mnohých odvetviach v rámci kultúry. Ja som veľmi rád, že ten rozpočet, ktorý nás čaká budúci rok a ktorý tuná budeme schvaľovať ohľadne kultúry, je rozpočtom takým, na základe ktorého môžu všetky inštitúcie, ktoré priamo spadajú pod ministerstvo kultúry, ďalej, ďalej existovať. A okrem toho, myslím si, že prvý raz sa vlastne stane, že to ministerstvo kultúry, ktoré príde, a vôbec predstavitelia toho ďalšieho ministerstva, ktorí prídu po tomto volebnom období, budú mať na čo nadviazať. Mnohé veci zostávajú otvorené, mnohé veci hovoria o istých predpovediach, mnohé veci hovoria v rámci ministerstva kultúry o istých perspektívach, myslím, že to ďalšie ministerstvo, resp. predstavitelia ďalšieho ministerstva budú mať úlohu trošku ľahšiu, lebo existuje nejaká vízia, čo tu doteraz nebolo. Ďakujem za pozornosť.
Pellegrini, Peter, predseda NR SR (2015-11-20):
Dobre. Pani poslankyňa Vitteková vystúpi v rozprave. Nech sa páči.
B. Bugár, podpredseda NR SR: (2006-02-09):
(Hlasovanie.) Prítomných 137 poslancov, za 136, nehlasoval 1. Konštatujem, že návrh zákona sme postúpili do druhého čítania. Pán spravodajca. S. Husár, poslanec: Pán predsedajúci, prosím, dajte na základe schváleného pozmeňujúceho návrhu pána Cabaja hlasovať o tom, že Národná rada Slovenskej republiky prideľuje predložený vládny návrh ústavného zákona na prerokovanie: ústavnoprávnemu výboru, výboru pre financie, rozpočet a menu a výboru pre verejnú správu, pričom za gestorský výbor určuje Ústavnoprávny výbor Národnej rady Slovenskej republiky s tým, že určené výbory prerokujú vládny návrh zákona okamžite a následne gestorský výbor s pokračovaním schôdze Národnej rady o 11.30 hodine. Prosím, dajte o tomto návrhu hlasovať.
Pellegrini, Peter, predseda NR SR (2015-05-20):
Opakujem, našiel sa kľúčik včera v garážach, bude tu, za rokovacím stolom. Pán Viskupič, je to váš? Nech sa páči. Pán poslanec Lipšic.
Halák, Róbert, poslanec NR SR (2022-10-06):
Ospravedlňujem sa. (Ruch v sále.) To je ten, to, čo pán Grendel bol tu, čo bol ten, boli to ten, ten pamätný deň ku tomu covidu. (Reakcie z pléna.) Ale to nie.
Hort, Milan, podpredseda NR SR (2010-08-04):
Pán poslanec Štefan Zelník, nech sa páči.
Karas, Daniel, poslanec NR SR (2023-12-07):
Ďakujem pekne za slovo, pán predsedajúci. Vážený pán predsedajúci, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady Slovenskej republiky s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 6. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Výbor Národnej rady Slovenskej republiky pre financie a rozpočet, ústavnoprávny výbor, výbor pre hospodárske záležitosti, výbor pre sociálne veci, výbor pre zdravotníctvo, výbor pre kultúru a médiá. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predseda, poprosím, otvorte k danému bodu rozpravu. Ďakujem.
Vetrák, Milan, poslanec NR SR (2023-02-16):
Pán poslanec Kremský, ja som rád, že si práve poukázal na tie kontroverzie, kedy si pán predseda finančného výboru aj strana SaS vlastne popiera svoje vlastné tvrdenia, lebo tuná dochádza naozaj k rôznemu strašeniu ľudí či už zo strany niektorých regulovaných subjektov, a rovnakú, na rovnakú vlnu nabehol aj pán poslanec Viskupič, a ty si na to správne reagoval, lebo presne ako hovoríš, predsa keď si niečo budú zahŕňať do nákladov, no tak jednoducho si to zahrnú do nákladov a budú mať nižší zisk a možnože budú mať až taký nízky zisk, že sa už nedostanú na to, aby, alebo nepresiahnu tie tri milióny, aby boli zdanení. Ale strašenie, že tu niekto bude zvyšovať ceny, no v prvom rade sa stane to, že nie že budú zvýšené ceny, ale v prvom rade tie peniaze dnes idú do, do vrecák tých jednot... tých spoločníkov v tých firmách, ktoré, ktorí podnikajú. Čiže namiesto toho, aby si kupovali zámky pri Paríži a inde, no tak to pôjde na sociálne opatrenia ľuďom. To sa v prvom rade stane. A, samozrejme, že im to vadí. Potom sa môže stať, že budú nižšie investície, ale to sme hovorili, že v kríze budú musieť tie investície jednoducho ustúpiť pomoci ľuďom. Ale to, že budú navyšovať ceny, to je strašenie, pretože ak by to aj spravili, tak si to zarátajú do nákladov a práve budú optimalizovať a tým pádom sa aj vyhnú tomu zisku, takže pochybujem, že to budú robiť, ale v prvom rade nebudú mať vačky plné peňazí, tak ako majú dneska z tých nadmerných ziskov.
Žiga, Peter, podpredseda NR SR (2024-04-30):
Prosím, prezentujme sa a hlasujme. (Hlasovanie.) 144 prítomných, 95 za, 46 sa zdržalo, 3 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Laššáková, Jana, podpredsedníčka NR SR (2013-12-03):
Ďakujem pekne, pán minister, zaujmite miesto určené pre navrhovateľov. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Magde Košútovej. Nech sa páči, pani poslankyňa, máte slovo.
Ďurica, Ondrej, poslanec NR SR (2021-04-01):
Ďakujem za slovo, pán podpredseda. Pán kolega Susko, vaše otázky boli, samozrejme, absolútne legitímne a vychádzali ste aj z určitej analýzy a rozboru toho stavu, ktorý je. Ja by som sa pristavil len pri tom celoplošnom testovaní, pretože som sa niekoľkokrát zúčastnil tejto akcie a musím povedať, že tu nemôže byť reč o nejakom obmedzení mobility, práve naopak, tí ľudia sú tam prinútení ísť. Samozrejme, to, ako tam prichádzajú, ako odchádzajú, to si asi nemusíme tuná vysvetľovať a jednotlivé prípady rozoberať. To je podľa mňa najväčším rizikom a z toho, čo vnímam od občanov, aj najväčšou otravou, ktorú oni jednoducho považujú za problém a za nekonečný príbeh. Táto vláda dohnala ľudí do takého stavu, že možno to celoplošné testovanie alebo ten akt toho testovania je už jediným spôsobom a jediným miestom, kde sa tí ľudia stretnú, kde sa potom rozprávajú a kde trávia oveľa viacej času. A to hovorím z pozície tej, že som sa tam bol niekoľkokrát pozrieť a videl som to, takže možno, možno aj toto priamo súvisí s tým, ako sa tá krivka vyvíja. Preto budem rovnako rád, keď na tieto podnety, ktoré ste spomenul vo svojej rozprave, dostaneme, dostaneme odpoveď a dostaneme jasné argumenty a nejaké logické vysvetlenie, pretože ani my ako poslanci, ale ani tí ľudia v teréne v tom nevidia absolútne žiadnu logiku.
Danko, Andrej, podpredseda NR SR (2024-04-24):
Pani poslankyňa Luščíková.
Bugár, Béla, podpredseda NR SR (2018-09-17):
Vyhlasujem rozpravu o tomto bode programu za skončenú. Pán navrhovateľ, chcete sa postaviť? Však najprv navrhovateľ. Chcete zaujať stanovisko k rozprave? Nech sa páči.
Holečková, Martina, poslankyňa NR SR (2024-01-08):
Ďakujem veľmi pekne. Pán poslanec Grendel, ďakujem, že ste naozaj opäť upozornili na to, prečo, prečo Slovensko môže prísť o eurofondy, a naozaj keď, tak sa môžeme poďakovať Robertovi Ficovi, Petrovi Pellegrinovi a pánovi Dankovi za to, že prídeme o fondy len kvôli tomu, že sa snažia presadiť tieto zmeny v skrátenom legislatívnom konaní, na čo ich naozaj upozornila Európska komisia. Na druhej strane, keď sa na to, celý tento materiál pozeráme, tak musíme povedať, že tejto vláde naozaj nejde o bežných ľudí, pretože ak by im išlo o nich, tak by chránili ich majetok, ich vlastníctvo, ale aj ich bezpečnosť. Znižovanie trestných sadzieb na úroveň podmienky pri krádežiach, tak ako to teraz vláda presadzuje, jednoducho je len šité na mieru pre ich vlastných ľudí. A toto si musia ľudia na Slovensku uvedomiť. A, pán minister Susko, ja naozaj som si myslela, že... alebo teda dúfam v to, že dnes tu sedíte, pozeráte sa na nás s takým pokojom, možno až bez žiadneho výrazu, ale mne sa nechce veriť, že vy ako odborník nevidíte to nebezpečenstvo, ktoré proste takýmto presadzovaním zníženia trestných sadzieb na Slovensku zavediete. Ďakujem veľmi pekne.
M. Číž, podpredseda NR SR: (2007-03-29):
(Hlasovanie.) Prítomných 118 poslancov, za návrh 95 poslancov, zdržalo sa 22 poslancov, nehlasoval 1 poslanec. Konštatujem, že tento návrh sme schválili. Ďalej.
Laššáková, Jana, podpredsedníčka NR SR (2013-05-28):
Vyhlasujem všeobecnú rozpravu za skončenú. Chce zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Pokračujeme v prerušenej rozprave o Správe o stave vysielania v Slovenskej republike a o činnosti Rady pre vysielanie a retransmisiu za rok 2012, ktorú máme ako tlač 444. Pán predseda pre vysielanie a retransmisiu Miloš Mistrík, poprosím vás, aby ste zaujali miesto určené pre navrhovateľov. Spravodajca je už na svojom mieste. A teraz odovzdávam slovo poslancovi Štefanovi Kuffovi, ktorý sa do rozpravy prihlásil ústne. Pán poslanec Kuffa, nech sa páči, máte slovo. Potom si to vyrozprávate s pánom poslancom Hrnčiarom. Po vystúpení pána poslanca Kuffu hlási sa do rozpravy spravodajca. Nech sa páči, nech sa páči, pán poslanec, máte slovo.
P. Csáky, podpredseda vlády SR: (2005-06-30):
Správa o plnení úloh Národnej stratégie trvalo udržateľného rozvoja za rok 2004 bola vypracovaná na základe uznesenia Národnej rady Slovenskej republiky č. 1989 z 3. apríla 2002. Predkladaný materiál vyhodnocuje úlohy, ktoré sa mali splniť v roku 2004, úlohy, ktoré sa mali čiastočne splniť aj v roku 2005, a tie úlohy, ktoré sa mali splniť od roku 2002, ale neboli splnené v stanovenom termíne. Tak ako to vyplýva z východísk Akčného plánu pre trvalo udržateľný rozvoj, aktuálny stav uplatňovania zásad trvalo udržateľného rozvoja Slovenskej republiky nie je vo všetkých detailoch uspokojivý. Z vyhodnotenia úloh Národnej stratégie pre trvalo udržateľný rozvoj vyplýva, že je potrebné aktualizovať existujúce úlohy stanovené uznesením vlády Slovenskej republiky č. 978/2001. Z toho dôvodu jednotlivé ministerstvá vypracujú Akčné plány pre trvalo udržateľný rozvoj na obdobie 2005 až 2010. Materiál bol koncipovaný v štruktúre uznesenia vlády na základe odporúčania Národnej rady Slovenskej republiky. Vzhľadom na to, že pri spracovaní Akčného plánu pre trvalo udržateľný rozvoj na roky 2005 až 2010 dôjde k aktualizácii úloh včlenených do Národnej stratégie, pri predložení správy o plnení úloh Národnej stratégie na rok 2004 bude Národná rada Slovenskej republiky požiadaná o zrušenie úlohy vyplývajúcej z bodu B uznesenia Národnej rady č. 1989. Materiál, ktorý predkladám na rokovanie Národnej rady Slovenskej republiky, bol odsúhlasený vládou, bol prerokovaný na Rade vlády pre trvalo udržateľný rozvoj a odporučený na schválenie plénom Národnej rady Slovenskej republiky. Ďakujem pekne, pán predsedajúci.
Beluský, Martin, poslanec NR SR (2021-02-05):
Ďakujem pekne za faktické poznámky. Vyjadrím sa k pánovi poslancovi Krošlákovi. (Reakcia z pléna.) Vy ste sa ma, vy ste mi povedali, že podľa vás mňa sa nebude týkať to sedemročné funkčné obdobie špeciálneho prokurátora, že nemám mať strach, prečo by som mal byť stíhaný. To je pravda, veď to som aj povedal, ja nemám vôbec o seba strach. Ja som nikdy v živote nič zlé neurobil ani protizákonné. Avšak ja som povedal aj vo svojej rozprave, že ja mám strach z toho, že pán Lipšic si bude tie oči zakrývať práve pred tými, ktorých má on strážiť, a práve pred tými, ktorých má on kontrolovať. Pretože to nemôžete vy spochybniť, že pán Lipšic je veľmi silno exponovaná osoba. A vy ste ho porovnávali s pánom Žilinkom, že on bol tiež v minulosti aktívny politik, bol štátnym tajomníkom, bol tiež vlastne v KDH a že sme ho my zvolili. Áno, ale u pána Žilinku nebolo absolútne vôbec žiadne podozrenie v tom, že by mal stále nejaké aktívne väzby na politikov, že by bol stále aktívny v nejakej strane, alebo že by nejakým spôsobom pracoval alebo zastupoval nejakých politikov v nejakých sporoch. U pána Lipšica toto podozrenie nieže je, to je, to sú jasné informácie. Pán Lipšic je stále v aktívnom vzťahu, v kontakte, v komunikácii, jeho strana je dnes vo vláde. Bol to človek, ktorý bol a je veľmi vysoko politicky exponovaný, a práve preto my si myslíme, že pán Lipšic by nemal byť špeciálnym prokurátorom, lebo ja mám naozaj, ja mám naozaj obavu z toho, že on tú funkciu nebude vykonávať nestranne. Je to môj názor. Vy ten názor, samozrejme, nemusíte mať. A ja budem len veľmi rád, keď pán Daniel Lipšic ako špeciálny prokurátor po tých siedmich rokoch bude vykonávať tú funkciu tak, že aj ja budem môcť povedať, že som sa mýlil a že to naozaj robil dobre, ale to však mám teraz obavu, že to tak nebude. Ďakujem.
Zmajkovičová, Renáta, podpredsedníčka NR SR (2014-02-13):
Pán poslanec Brocka.
A. Belousovová, podpredsedníčka NR SR: (2009-11-04):
Ako som už uviedla, Slovensko je malá krajina s vysokým ekonomickým produkčným potenciálom, ale tým aj vysokou závislosťou od vývoja globálnej ekonomiky. Fakticky máme skutočne veľmi málo možností výrazne ovplyvňovať svoj ekonomický vývoj ako veľké ekonomiky, ktoré som menovala, ako Nemecko, Francúzsko a ďalšie veľké štáty. My sme naozaj závislí od toho, čo sa v týchto veľkých štátoch bude v ekonomike diať. Treba povedať, že aj keby ekonomika bežala naplno, nemáme na to ani dostatočné zdroje. Čiže Slovensko je závislé od zahraničného kapitálu. Čo však v rukách máme, je možnosť rozhodnúť sa, aký kapitál do akej štruktúry ekonomiky pustíme a možno aj aké príjmy z neho na Slovensku zostanú. A toto vláda zodpovedne v zmysle programového vyhlásenia vlády robí. Odmietam niektoré vyjadrenia, že ide o volebný rozpočet. Môžeme sa síce baviť o jednotlivých kapitolách, to je vec určite aj rozličných a rozdielnych politických predstáv jednotlivých politických subjektov, v zásade sú to však malé zmeny a nemôže to ovplyvniť rozpočet ako celok a jeho filozofiu. Naopak, pokladám za nešťastie, že v danej finančnej, ekonomickej a sociálnej situácii vo svete aj doma tento rozpočet, ktorý je relatívne dobre zostavený, avšak ako som uviedla, má vysoký stupeň neurčitosti, budeme musieť realizovať vo volebnom roku. Či chceme alebo nie, volebný rok vždy predstavuje aj určitú rozkolísanosť politickej scény a jej rozhodovania. A to je vlastne tretia príčina, prečo tento rozpočet aj v záujme politickej stability Slovenská národná strana podporí. Zároveň rozpočet, aj keď s rizikami, je konsolidačný aj z pohľadu budúcich období. Na záver, vážené panie poslankyne a vážení páni poslanci. Viem, že možno pre niektorých som vystupovala trošku dlhšie, spravila som to možno aj úmyselne, úmyselne preto, lebo som chcela upozorniť na širší kontext úspešnosti alebo neúspešnosti rozpočtu. Áno, môžeme diskutovať, môžeme predkladať návrhy, ako sme si aj v diskusii vypočuli, v presune zdrojov v kapitolách, navrhovať nové alebo iné sociálne opatrenia, väčšinou motivované naozaj predvolebnou kampaňou, zásadne však rozpočet, jeho dopad a dopady neovplyvníme. Preto si vás dovoľujem vyzvať všetkých k tomu, aby ste podporili predložený návrh rozpočtu. Ďakujem.
Laššáková, Jana, podpredsedníčka NR SR (2014-09-10):
Na vystúpenie pani poslankyni nie sú faktické poznámky. Nech sa páči, pán poslanec Hraško, máte slovo.
Figeľ, Ján, podpredseda NR SR (2013-12-12):
Nech sa páči, pán Brocka s reakciou. (Reakcia navrhovateľa.) Ja som rozumel, chcete vystúpiť v rozprave. (Reakcie z pléna.) Ak chcete na neho, tak nech sa páči, bolo to možno nedorozumenie, dve minúty faktická.
P. Hrušovský, predseda NR SR: (2005-09-22):
Nech sa páči, pani poslankyňa Sárközy, a pán poslanec Madej.
Pellegrini, Peter, predseda NR SR (2024-02-27):
Ďakujem veľmi pekne. Je všeobecný súhlas? (Nesúhlasná reakcia z pléna.) Prezentujme sa hlasujme. Pán poslanec Pročko, na vašom mieste by som bol dneska pri takejto téme kľudnejší podľa toho, čo sme si prečítali v novinách dnes o vás. (Ruch v sále. Potlesk.) (Hlasovanie.) Prítomných 117 poslancov, za 76, proti 40, nehlasoval 1 poslanec. Konštatujem, že sme rozhodli v zmysle príslušných ustanovení rokovacieho poriadku, že bude rozprava trvať 12 hodín. Prerušujem teraz rokovanie Národnej rady na 30 minút. Zvolávam poslanecké grémium, aby sme oznámili každej politickej strane svoj pridelený čas a aby predstavitelia politických klubov mohli oznámiť poradie rečníkov jednotlivých politických strán a zároveň pripomínam, že o pol hodinu budeme pokračovať v rokovaní v prvom čítaní do skončenia tejto rozpravy vrátene jeho odhlasovania v prvom čítaní ešte dnes. Druhé čítanie bude pokračovať zajtra od deviatej hodiny. Ďakujem veľmi pekne. Pán Dubéci má ešte procedúru? Nie. Ďakujem veľmi pekne. Prerušujem rokovanie do 15.00 h. (Prestávka.)
Bugár, Béla, podpredseda NR SR (2018-02-01):
Prezentujme sa a hlasujeme. (Hlasovanie.) Prítomných 140, za 48, proti 28, zdržalo sa 64. Konštatujem, že návrh nebol schválený.